Наши възпитаници разхубавяват подлеза

**Радослава Маринова, Адриана Велкова, Константин Философов и Златомир Иванов**, ученици от 12-ти Б клас на Профилирана природо-математическа гимназия „Никола Обрешков“ в Казанлък ще се включат в боядисването на подлеза до ж.п гарата в града, при стартиращите ремонтни дейности на подлеза, на обща сотйност близо 40 хиляди лева.

На своя коледен бал абитуриентите обявяват набиране на средства, с които да заличат грозни надписи и рисунки по сгради в Казанлък. Младежите правят сериозно проучване, за да набележат обектите, които да разхубавят. Инициативата за всичко това е родена в часовете по „Свят и личност“ и подкрепена от преподавателката в гимназията Светлана Бюйлекова.

Възпитаниците на гимназията избират три обекта, където да положат усилия, за да подобрят общия им вид и подлезът на ЖП гарата е един от тях, наред с „червения“ блок на бул.“Розова долина“ и малкия подлез към ЛИДЛ.

Предстои избор на проект, по който доброволците от ППМГ „Никола Обрешков“ ще се включат в обновяването на вида на ЖП подлеза в Казанлък.